Pravilnik za opis i pristup građi u knjižnicama, arhivima i muzejima i opis online neomeđene građe
Authors: Pigac Sonja , Rudomino Ingeborg 
Published: November 2023

Neomeđena online građa, koja uključuje integrirajuću građu i serijske publikacije, dio je prihvata obveznog primjerka od 2004. Nacionalna i sveučilišna knjižnica u Zagrebu je tada uspostavila radni proces prihvata, bibliografske obrade i pohrane u digitalnim sustavima NSK te je time ta vrsta građe postala dio fonda.
Dosadašnji način obrade prema objedinjenom izdanju ISBD-a propisivao je sadržaj podataka za bibliografski opis. Pravilnik za opis i pristup građi u arhivima, knjižnicama i muzejima koji se temelji na konceptualnim modelima triju baštinskih zajednica predstavlja potpuno nov način promatranja građe kao objekta kroz načelo entitet-odnos te u skladu s tim donosi odredbe za ujednačeno i standardno oblikovanje podataka za opis različitih vrsta građe. Ujednačeno oblikovani podaci preduvjet su za funkcionalnu interoperabilnost i ponovno korištenje u različitim digitalnim okruženjima.
Cilj rada je analiza i procjena mogućnosti primjene odredbi Pravilnika za opis online neomeđene građe u odnosu na postojeći standard i praksu. Neomeđena online građa, koja uključuje integrirajuću građu i serijske publikacije, dio je prihvata obveznog primjerka od 2004. godine. Nacionalna i sveučilišna knjižnica u Zagrebu (NSK) je tada uspostavila radni proces prihvata, bibliografske obrade i pohrane u digitalnim sustavima NSK-a te je time ta vrsta građe postala dio fonda. Dosadašnji način obrade prema objedinjenom izdanju ISBD-a propisivao je sadržaj podataka za bibliografski opis. Pravilnik KAM, koji se temelji na konceptualnim modelima triju baštinskih zajednica, predstavlja potpuno nov način promatranja građe kao objekta kroz načelo entitet–odnos te u skladu s tim donosi odredbe za ujednačeno i standardizirano oblikovanje podataka za opis različitih vrsta građe. Ujednačeno oblikovani podaci preduvjet su za funkcionalnu interoperabilnost i ponovno korištenje u različitim digitalnim okruženjima.
Metodologija. Analiza počiva na testiranju kojemu je bila svrha procjena primjenjivosti Pravilnika KAM na različite vrste građe kojima raspolaže fond NSK-a, a koja se provodila tijekom jeseni 2022. godine. U sklopu navedenog testiranja izrađeno je 10 testnih bibliografskih zapisa za neomeđenu građu (na tiskanom i elektroničkom mediju) koji su poslužili kao polazište za analizu primjene Pravilnika KAM na opis online neomeđene građe.
Rezultati analize trebali bi odgovoriti na pitanje u kojem je opsegu primjena Pravilnika KAM u skladu s postojećom praksom obrade građe u NSK, odnosno zahtijeva li i u kojoj mjeri njezinu izmjenu. Analizom nisu obuhvaćeni aspekti formata i informacijskog sustava.
Društveni značaj. Procjena primjene Pravilnika KAM u izradi zapisa za online neomeđenu građu, koja se u NSK-u obrađuje više od 20 godina i obuhvaćena je zakonom o obveznom primjerku, važan je segment u budućem sveukupnom radnom procesu obrade građu u NSK. Radom se nastoje utvrditi potencijalne promjene u dosadašnjoj praksi s obzirom na jedinstvenu zadaću i ulogu NSK u prikupljanju i dugoročnoj pohrani online neomeđene građe.